У мінулую суботу ў Залессі Смаргонскага раёна можна было пакаштаваць беларускай мачанкі, паспрабаваць адвару “для кахання” і пачуць замежныя гурты. Далёка не на кожнае свята вёскі прыязджаюць нават з суседніх населеных пунктаў і раёнаў, не кажучы пра іншыя краіны. А вось на фестываль-кірмаш “Залессе запрашае сяброў” завіталі госці нават з Расіі, Польшчы і Літвы. Бо, па-першае, свята гэта даўно ўжо выйшла за межы мястэчка. А па-другое, Залессе заўсёды вабіла людзей. Шчырасцю жыхароў, маляўнічасцю краявідаў і, вядома, сваёй гісторыяй.